22 ஒவ்வொரு பிரிவுக்கும் தலைவராகத்  தம் சகோதரர்களான சீமோன், யோசேப்பு,  யோனத்தான் ஆகியோரை ஏற்படுத்தி,  ஒவ்வொரு பிரிவுக்கும் ஆயிரத்து ஐந்நூறு வீரர்களை ஒதுக்கினார்; 23 மேலும், திருநூலிலிருந்து உரக்கப் படிக்க எலயாசரை ஏற்படுத்தினார்;  "கடவுளே நமக்குத் துணை" என்று கூறிப் போர்க்குரல் எழுப்பினார்.  பின்னர் முதல் படைப்பிரிவைத் தாமே நடத்திச் சென்று  நிக்கானோரை எதிர்த்துப் போர்தொடுத்தார்.